楊慕琦

楊慕琦係英國殖民地官員，做過巴勒斯坦托管地高級專員同巴貝多總督，並喺1941年至1947年任第21任香港總督。

楊慕琦係伊頓公學同牛津大學英皇書院嘅畢業生。1909年加入錫蘭公務員事務隊伍工作，1915年服兵役，有份打歐戰。

楊慕琦喺1941年9月上任港督嗰時，香港已經喺第二次世界大戰嘅陰霾之下。1941年12月8號朝早8點，日軍喺偷襲珍珠港之後幾個鐘就空襲香港。香港保衛戰只係捱咗18日，12月25號，楊慕琦率領英軍正式向日本投降。之後楊慕琦一直被困喺日軍集中營，直到1945年8月日本投降先至放返出來。戰後，楊慕琦返英國休養一段時間，1946年5月做返港督，並一直做到1947年。

香港總督